Alexander episcopus, servus servorum Dei, dilectis filiis Stephano, abbati monasterii S. Michaelis Tornodorensis ecclesie, ejusque fratribus, tam præsentibus quam futuris, regularem vitam professis in perpetuum; etc. (Suit la description des biens du monastère dont le pape confirme la possession.) In quibus hæc propriis duximus exprimenda vocabulis: Ecclesiam B. Michaelis et cimiterium, cum terris et hominibus in eodem burgo commanentibus; — Ecclesiam B. Ambrosii de Atheis, cum terris et decimis et aliis pertinentiis suis; — Capellam et villam de Tessiaco, cum pertinentiis; — Ecclesiam de Ligniaco villa cum pertinentiis suis, et tertiam partem decimæ de Ligniaco-Castro; — Capellam de Melleniaco cum appenditiis suis; — ecclesiam de Vallepelletana, cum terris et molendinis; — Capellam de Florigniaco, cum villa et molendino, cum justitia, terris et appenditiis suis; — Villam quæ Carriacus dicitur, cum molendinis, terris et justitia; — Ecclesias et villam de Caniaco, cum justitia et appenditiis suis; — ecclesiam de Episnolio, cum duabus partibus decimæ, et decimam molendini Camelli; — Ecclesiam S. Columbæ, cum decimis et appenditiis suis; — Capellam S. Vinemari, cum decimis et redditibus suis; — Ecclesiam de Ansiaco-Servili, cum tertia parte decimæ et tertia parte molendinorum, et molendinum quod contra castrum est; — ecclesiam de Pimella, cum appenditiis suis; — decimam finagii de Parson, et tertiam partem ejusdem nemoris, cum terris et justitia; — Ecclesiam de Crusiaco, cum decimis et redditibus ejus, et ecclesiam de Puteis; — Ecclesiam et villam de Cursegradu, cum justitia et omnibus appenditiis ejus; — Ecclesiam de Ebroilo et medietatem decimæ, tertias, redditus, cum pertinentiis suis; — Ecclesiam de Turgeio, cum tertia parte decimæ, cum terris, pratis et silvis; — Ecclesiam S. Laurentii de Con, et tertiam partem decimæ; — Usuarium silvarum de Vanlai et de Turgeio, et de Ebroilo, ad omnes usus ecclesiæ et officinarum; — Ecclesiam S. Michaelis, et molendina de burgo Tornodori, et ad omnes usus domus et furni de Cursegradu, et pasturam omnium animalium ejusdem villæ et pascuaticum LX porcorum; — Duas partes decimæ de villa quæ dicitur Viros; — Medietatem decimæ et reddituum ecclesiæ de Lentagio; — Ecclesiam de Pratoleno, cum tertia parte decimæ, terris, et possessionibus suis; — Ecclesiam S. Trinitatis de Barro-super-Sequanam, cum tertiis et molendinis ad eandem ecclesiam pertinentibus, et nundinis festivitatis S. Trinitatis, 1 dominica, 2 et 3 feria; et tertiam partem molendinorum de Villamorini, cum terris et pratis; — Terras et redditus de Valeriis, de Chaale, et de Estorviaco; — Terras et redditus de Sanctis-Virtutibus; — Capellam, de Monasteriolo, cum terris, pratis, silvis, et tertia parte justitiæ; — Capellam et mediam partem villæ Campaniaci, cum justitia, et terris et aquis et silvis ad eandem villam pertinentibus. — In episcopatu Trecensi ecclesiam S. Petri, in villa quæ Jassenna dicitur, cum decimis et molendinis, terris et pratis, et omnibus appenditiis suis; — Et in eadem parrochia, in villa quæ Trena dicitur, capellam S. Michaelis; — Molendina de burgo Tornodori, et de Burgo-Beraudi, et molendina Boennerii, et duas partes sedis molendini quod Camelli dicitur; — Capellam de Cappa et totum finagium cum justitia et vineis, et terram quæ dicitur Charron, et Campum-Rainfredi, et tertiam partem communium et justitiæ Vallis-Planæ. Statuimus præterea ut quicumque in castro Tornodori et in parrochia S. Aniani moriuntur, non alibi quam ad vestrum monasterium deferantur et ibidem sepeliantur, nisi sui compotes alibi elegerint sepulturam. In parrochialibus autem ecclesiis quas tenetis, liceat vobis sacerdotes eligere, et electos episcopo representare, quibus si idonei inventi fuerint, episcopus ipsorum curam committat, ut de plebis quidem cura iidem sacerdotes episcopus, de temporalibus vero vobis debeant respondere. Obeunte te vero nunc ejusdem loci abbate, vel tuorum quolibet successorum, nullus in qualibet surreptionis astutia, seu violentia præponatur, nisi quem fratres communi sensu vel fratrum pars consilii sanioris secundum Deum, et B. Benedicti regulam providerint eligendum. Decernimus ergo, etc. Ego ALEXANDER, catholicæ ecclesiæ papa III. (Suivent les signatures de quatorze cardinaux.) Datum Laterani, per manum Alberti, S. Romanæ ecclesiæ presbyteri cardinalis et cancellarii, IV calendas aprilis, indictione XIII; Incarnationis Domini anno Mº Cº LXXº IXº; pontificatus domini Alexandri papæ, anno XX.